
         Inot, deci exist!                     Clubul de Inot 
Clubul de Inot masters Timisoara


Timisoara, 2 februarie 2010

Catre Consiliul Local Timisoara

In atentia Comisiei V - pentru cultură, ştiinţă, învăţământ, sănătate, protecţie socială, turism, ecologie, sport şi culte
Catre Primaria Municipiului Timisoara

In atentia Directiei Comunicare
Prin prezenta, Clubul de Inot MASTERS Timisoara (CIMT) va propune asocierea ca institutie partenera la derularea proiectului “Veteranii masters”, ce are ca scop cresterea gradului de integrare sociala a virstnicilor din Timisoara prin practicarea inotului, ca amatori. 
Mentionam ca este vorba despre un proiect socio-medical ce nu necesita o finantare directa, activitatile fiind realizate prin contributia proprie a partenerilor, respectiv,  un consortiu de institutii publice si private interesate de statutul pensionarilor. 

In mod concret, contributia Consiliului Local si Primariei Timisoara ar consta in asigurarea accesului la bazinul din Complexul Bega (Zona Circumvalatiunii) pentru virstnicii implicati in proiect. Utilizarea bazinului s-ar putea face in intervalele orare in care exista culoare neinchiriate, indiferent daca sunt disponibile toate culoarele din bazin sau doar o parte. Ideal ar fi sa fie utilizat intregul bazin, zilnic. Conform regulamentului bazinului, pe un culoar pot inota pina la 5 persoane, cu alte cuvinte, daca bazinul ar fi disponibil pentru proiect o ora in fiecare zi, 30 de pensionari ar avea acces zilnic la bazin. Pentru a asigura accesul unui numar cit mai mare de virstnici la bazin, asigurind totusi o minima continuitate a activitatii la nivelul unei persoane, consideram oportun ca frecventa de intrare la bazin sa fie o data pe saptamina de persoana. Respectiv, 180 de virstnici ar inota saptaminal (bazinul e inchis duminica).

Majoritatea pensionarilor sunt tot mai putin activi din punct de vedere social urmare a retragerii din viata profesionala si, respectiv, a deprecierii starii de sanatate odata cu virsta. Aceasta situatie ii afecteaza atit din punct de vedere psihic, cit si fizic, fapt ce duce la nevoia asigurarii de servicii medicale, respectiv, la cresterea cheltuielor publice de sanatate. 
Din acest punct de vedere, obiectivele proiectului sunt imbunatatirea starii de sanatate a virstnicilor din Timisoara si cresterea gradului de socializare a virstnicilor (atit prin relatiile ce se creaza in interiorul grupului, cit si prin implicarea lor in activitati la nivelul comunitatii)

Potentiali parteneri sunt: Consiliul Local si Primaria Timisoara, Facultatea de Educatie Fizica si Sport, Consiliul Seniorilor, Asociatia Pensionarilor, Asociatia Judeteana Sportul pentru Toti, Casa de Asigurari de Sanatate, Directia Judeteana de Sanatate Publica Timis, Directia Judeteana pentru Sport Timis. Coordonarea partenerilor si managementul proiectului sunt responsabilitatea Clubului de Inot MASTERS Timisoara (CIMT), initiatorul proiectului.
Beneficii asteptate ale proiectului ar fi: cresterea gradului de sanatate publica la nivelul municipiului, reducerea costurilor de sanatate publica, o mai buna integrare a virstnicilor in comunitate.
Derularea activitatilor propuse in Timisoara are caracterul unui proiect-pilot, fiind o premiera pentru Romania. Reusita sa ar putea constitui un model de replicat si la nivelul altor comunitati din tara noastra, eventual prin asumarea sa de catre Casa Nationala de Sanatate. Masuri similare de politica publica privitoare la virstnici se regasesc in mai multe tari europene. Exemple relevante, in acest sens, sunt Germania si Spania.

In numele partenerilor,

Mihai Lisetchi

manager CIMT

